szeptember 30.

Szent Gergely fölszentelt vértanúnak, Örményország püspökének emléke

a kedd esti alkonyati zsolozsmán

1. hang. Minta: Dicséretes vértanúk…

Legtisztább kezedet keresztre sze**gez**tetted, \* ujjaidat bevérezted, **Krisz**tus, \* hogy megváltsad isteni **ke**zed művét. \* A törvényszegés miatt a halál bi**ro**dalmában \* lekötve tartott **Á**dámot \* mindenha**tó** erőddel, \*’ mint Emberszerető, föltá**masz**tottad.

Mint embert keresztre fe**szí**tettek, \* s az emberi természetet Istenhez e**mel**ted, \* és megölted az ős**go**nosz kígyót, \* s minket a fa átkától megsza**ba**dítottál, \* érettünk irgalomból átkozot**tá** lettél, \* ám a világnak áldást ezzel szereztél, Krisz**tus** Istenünk, \*’ és bőséges **ke**gyelmet.

Mindenható Uralkodónk, kit nem lehet eléggé **tisz**telnünk, \* jónak láttad a gyalázkodásokat elfo**gad**ni. \* Irgalmasan magadra vállaltad a gyalázatos **ke**reszthalált, \* s vele halhatatlanságot szereztél az em**be**ri nemnek, \*’ mely az ősi életet visszanyerte testi halálodért.

6. hang. Minta: Minden reményüket...

Vértanúság **vé**rével \* bíborszínűre festetted **a** szent köntöst, \* és bevonultál, magasztalásra méltó, a szentek **szent**jébe, \* oda, ahol a kimondhatatlan Vi**lá**gosság van \* és az isteni **di**csőség, \* valamint az ünne**pi** ének, \* és ott elnyerted szenvedése**id** jutalmát, \* a hervadha**tat**lan koszorút, \* az örök di**cső**séget, \* a paradicso**mi** lakhelyet, \* bölcs Ger**gely** vértanú. \*’ Esedezzél bát**ran** a mi lelkünkért!'

Kínvallatások hullámverése sem ingatta meg **lel**kedet, \* sem hosszú ideig tartó elzárásod a sö**tét** veremben, \* dicsősé**ges** bajnok, \* és világosságként **ra**gyogtál föl \* a balgaság sötét veszedel**mé**ben lévőknek, \* és őket a keresztség für**dő**jében \* a világosság fia**i**vá tetted, \* és újjászülted a **tö**kéletesebb, \* üdvösséges és valóban isteni **é**letre, \* mint Isten által vá**lasz**tott főpap, \*’ **tel**jesen bölcs Gergely!

Halhatatlan jegyeseként szeretett téged **Rip**szime, \* ó mindenség U**ral**kodója! \* Testéről a bőrt **le**nyúzták, \* de ő már előbb szétszaggatta önmeg**ta**gadással \* a szenvedélyek **sö**tét mellényét. \* Együtt szenvedett vele a dicsőséges **Ga**jána, \* ki a szüzek bátran küzdő seregét ve**zet**te oda \* és Évának ősi kísér**tő**jét legyőzte. \* Őket méltóképpen megün**ne**peljük, \*’ téged pedig **Krisz**tus, dicsőítünk!

Dicsőség... 6. hang.

Erényeid diadalát ki magasztalná **mél**tóképpen? \* Melyik az a száj, amely vértanúi állhatatosságo**dat** zengheti? \* Mindkettőben je**les** voltál, Gergely, \* azért most Krisztus színe előtt je**les**kedve \* ne szűnjél meg esedez**ni** érettünk, \* hogy üdvözül**jön** a mi lelkünk, \*’ hiszen haté**kony** szavad van nála!

Most és...

A nap elsöté**te**dett, Fiam, \* ami**kor** meglátta, \* hogy keresztre szögeztek téged, ki a vilá**gos**ságot adod, \* és a föld félelmében **meg**rendült. \*’ De a zsidó nép semmiképpen meg nem könyörült rajtad, **leg**édesebb Fiam!

Előverses sztihirák

1. hang

Keresztet állítottak a **vesz**tőhelyre, \* és halhatatlanság sarjadt **ki** számunkra \* a mindörökké csörgede**ző** forrásból, \*’ az Üdvözítő oldalából.

Áttörhetetlen bástyánk**ká** lett nekünk \* az Üdvözítő drá**ga** keresztje: \*’ benne bízva mindnyájan üdvözülünk.

Igen szép hőstettet vittetek vég**be**, ó szentek, \* mert noha vérete**ket** adtátok, \* mennyorszá**got** nyertetek, \* és ideig tartó próbatételt kiállva mindörök**re** vigadtok! \* Valóban csodálatos **ez** a csere! \* Mert a mulandó dolgo**kat** elhagyván \* enyészhetetlensé**get** kaptatok, \* és az angyalok karaival **ör**vendezve \*’ szüntelenül magasztaljátok az egyvalóságú Háromságot.

Dicsőség... 6. hang

A kifejezhetetlen világosság áthatolhatatlan **fel**hőjébe \* behatoltál **szel**lemileg, \* és beavatást nyertél Isten kimondhatat**lan** titkaiba, \* pásztor és **vér**tanú! \* Mint vértanú megvi**lá**gosultál, \* mint pásztor a titkok**ba** behatoltál. \* azért az égi dicsőség kettős koszorú**ját** nyerted, \*’ és mindenkor könyörögsz Krisztus**hoz** a mi lelkünkért.

Most és...

Hajdan, a megfeszítés idején a Kereszt a**latt** állt a Szűz, \* a szűzies tanít**ván**nyal együtt, \* és sír**va** fölkiáltott: \* Jaj nekem, ho**gyan** szenvedsz, \*’ ki a szenvedés**től** mentes vagy, Krisztus?

*Tropárok*

4. hang

**E**ré**nyek**ben társa, \* a püspöki trónon helyettese lévén az **a**postoloknak, \* isteni ihletésű jótettekkel a szemlélődéshez **ju**tottál el, \* ennek folytán az igazság i**gé**it hirdetvén, \* utolsó csepp véredig küzdöt**tél** a hitért, \* Szent Gergely, föl**szen**telt vértanú, \* imádd **Krisz**tus Istent, \*’ hogy üdvözítse **a** mi lelkünket!

Dicsőség... most és...

**Leg**szeplő**te**lenebb Szűz, \* Krisztus Is**te**nünknek anyja, \* tőr járta át a Te legszen**tebb** lelkedet, \* mikor Fiadat és Istenedet önként meg**fe**szítve láttad. \* Ne szűnjél, ó áldott, **Őt** imádni, \* hogy aján**dé**kozza nekünk \*’ vétke**ink** bocsánatát.